section_heading: Arhitektura
paragraph_text: Nastambe su pretežito kružna tlocrta (krov je čunjast ili kupolast), npr. Koutammakou (Togo); stijene nastamba (izvedene od pletena šiblja premazana ilovačom) oslikavaju se crtežima ili ornamentima magijskog značenja. Svi drveni dijelovi (stupovi, grede, dovratnici i dr.) nastambe za poglavicu i kuća za muškarce bogato se rezbare, a često i boje, npr. tradicionalne građevine naroda Ašanti (Gana).